open-index/open-wikipedia-markdown huggingface dataset:
CH6FNSi

Ο μοριακός τύπος **CH<sub>6</sub>FNSi**, που αντιστοιχεί σε βαθμό ακορεστότητας 0, μπορεί να αναφέρεται στα ακόλουθα ισομερή:

# Si-μεθυλο-Ν-φθοροσιλαναμίνη με ημισυντακτικό τύπο **CH<sub>3</sub>SiH<sub>2</sub>ΝΗF**.
# Si-μεθυλο-Si-φθοροσιλαναμίνη με ημισυντακτικό τύπο **CH<sub>3</sub>SiHFNH<sub>2</sub>**, σε δυο (2) οπτικά ισομερή.
# Si-μεθυλο-1-φθοροσιλαναμίνη με ημισυντακτικό τύπο **FCH<sub>2</sub>SiΗ<sub>2</sub>NH<sub>2</sub>**.
# N-μεθυλο-Si-φθοροσιλαναμίνη με ημισυντακτικό τύπο **CH<sub>3</sub>NHSiH<sub>2</sub>F**.
# N-μεθυλο-N-φθοροσιλαναμίνη με ημισυντακτικό τύπο **CH<sub>3</sub>NFSiH<sub>3</sub>**.
# N-μεθυλο-1-φθοροσιλαναμίνη με ημισυντακτικό τύπο **FCH<sub>2</sub>NHSiH<sub>3</sub>**.
# (Φθοροσιλυλο)μεθαναμίνη με ημισυντακτικό τύπο **H<sub>2</sub>NCH<sub>2</sub>SiH<sub>2</sub>F**.
# Σιλυλο-1-φθορομεθαναμίνη με ημισυντακτικό τύπο **H<sub>2</sub>NCHFSiH<sub>3</sub>**, σε δυο (2) οπτικά ισομερή.
# Σιλυλο-N-φθορομεθαναμίνη με ημισυντακτικό τύπο **FNHCH<sub>2</sub>FSiH<sub>3</sub>**.

Κατηγορία:Αποσαφηνίσεις χημικών τύπων
Κατηγορία:Οργανικές ενώσεις με άζωτο
Κατηγορία:Οργανικές ενώσεις με πυρίτιο
Κατηγορία:Οργανικές ενώσεις φθορίου
Κατηγορία:C1
Κατηγορία:Κορεσμένες ενώσεις
Καμάρες Πάρου

Οι **Καμάρες** είναι οικισμός στην Πάρο και το Νότιο Αιγαίο.

## Γενικά στοιχεία
Οι Καμάρες βρίσκονται στο βόρειο τμήμα του νησιού και τα παράλιά του, σε υψόμετρο 30 μέτρα. Απέχουν περίπου 6 χιλιόμετρα βορειοανατολικά από το κέντρο της Παροικιάς (ή Χώρας - έδρα και λιμάνι του νησιού) ενώ στα βορειοανατολικά τους είναι τα Λιβάδια. Απογράφονται επίσημα για πρώτη φορά, ως ξεχωριστός οικισμός το 1961 στην κοινότητα Πάρου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Πάρου που υπάγεται στο Δήμο Πάρου ενώ σύμφωνα με την απογραφή 2021 έχει 235 κατοίκους.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Σημείωση
Στο νησί, δίπλα και δυτικά του οικισμού, υπάρχουν είναι οι Καμάρες Νάουσας.

## Εξωτερικοί σύνδεσμοι
* Παροικιά - Καλάμι - Καμάρες Πάρου - Καμάρες Νάουσας - Νάουσα - Ξιφαρά - Σάντα Μαρία - Αμπελάς

## Παραπομπές


Κατηγορία:Χωριά της περιφερειακής ενότητας Πάρου
Καμάρι Πάρου

Το **Καμάρι** είναι οικισμός στην Πάρο και το Νότιο Αιγαίο.

## Γενικά στοιχεία
Το Καμάρι βρίσκεται στο νότιο τμήμα του νησιού, σε υψόμετρο 120 μέτρα ενώ απέχει περίπου 13 χιλιόμετρα νότια από το κέντρο της Παροικιάς (ή Χώρας - έδρα και λιμάνι του νησιού). Δυτικά του χωριού ο Κρατικός Αερολιμένας Πάρου και νότια η Αλυκή. Αναφέρεται επίσημα για πρώτη φορά, ως ξεχωριστός οικισμός το 1928 να απογράφεται στην τότε κοινότητα Λευκών. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Αγκαιριάς που υπάγεται στο Δήμο Πάρου ενώ σύμφωνα με την απογραφή 2021 έχει 88 κατοίκους.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Πάρου
Μιν Αούνγκ Χλάινγκ

**Μιν Αούνγκ Χλάινγκ** (my: မင်းအောင်လှိုင်· προφορά IPA mɪ́ɰ̃ àʊɰ̃ l̥àɪɰ̃ pron· γεννημένος στις 3 Ιουλίου 1956) είναι ένας Βιρμανός στρατηγός ο οποίος κυβερνά τη Μιανμάρ ως πρόεδρος του Κρατικού Συμβουλίου Διοίκησης (SAC) από τότε που κατέλαβε την εξουσία στο πραξικόπημα του Φεβρουαρίου 2021. Επιπλέον, διόρισε τον εαυτό του πρωθυπουργό της χώρας τον Αύγουστο του 2021 (θέση που διατήρησε έως το 2025) και ανέλαβε τα καθήκοντα προέδρου τον Ιούλιο του 2024. Ηγείται των Τατμαντάου (των ένοπλων δυνάμεων της Μιανμάρ), ενός ανεξάρτητου κλάδου της κυβέρνησης, ως Αρχηγός των Ενόπλων Δυνάμεων της Μιανμάρ από τον Μάρτιο του 2011, όταν επιλέχθηκε για να διαδεχθεί τον μακροχρόνιο στρατιωτικό ηγέτη Ανώτατο Στρατηγό Θαν Σουέ, ο οποίος μεταβίβασε την εξουσία σε μια πολιτική κυβέρνηση κατά τη συνταξιοδότησή του. Πριν αναλάβει την ηγεσία των Τατμαντάου, ο Μιν Αούνγκ Χλάινγκ υπηρέτησε ως Κοινός Αρχηγός Επιτελείων από το 2010 έως το 2011. Είναι ο πρώτος απόφοιτος της Στρατιωτικής Ακαδημίας Άμυνας (DSA) στη Μιανμάρ που ηγήθηκε στρατιωτικού πραξικοπήματος και ο πρώτος που έγινε Αρχηγός των Ενόπλων Δυνάμεων.

Γεννημένος στο Μινμπού της περιοχής Μάγκγουε, στην Βιρμανία, ο Μιν Αούνγκ Χλάινγκ σπούδασε νομικά στο Πανεπιστήμιο Τεχνών και Επιστημών της Ρανγκούν προτού καταταγεί στον στρατό. Ανέβηκε σταδιακά στην ιεραρχία και έγινε ανώτατος στρατηγός (πεντάστερος) τον Μάρτιο του 2013.

Κατά την περίοδο πολιτικής διακυβέρνησης (2011–2021), ο Μιν Αούνγκ Χλάινγκ διασφάλισε τη συνέχιση του ρόλου του στρατού στην πολιτική της Μιανμάρ και παρεμπόδισε την ειρηνευτική διαδικασία της Μιανμάρ με ένοπλες εθνοτικές ομάδες. Αποστολή διερεύνησης των Ηνωμένων Εθνών κατέληξε ότι διέπραξε σκόπιμα τη γενοκτονία των Ροχίνγκια. Διατηρούσε εχθρική σχέση με τη δημοκρατικά εκλεγμένη Κρατική Σύμβουλο Αούνγκ Σαν Σου Κίι, αν και εκείνη τον υπερασπίστηκε ενώπιον των κατηγοριών για γενοκτονία.

## Παραπομπές


## Εξωτερικοί σύνδεσμοι
* 

Κατηγορία:Στρατιωτικοί
Κατηγορία:Δικτάτορες
Κατηγορία:Ηγέτες εν ενεργεία
Κατηγορία:Πραξικοπηματίες
Μαγνητική αγγειογραφία

[μικρογραφία|350x350εσ|Μαγνητική αγγειογραφία σε [Τοπογραφική ανατομική ορολογία|μετωπιαία και οβελιαία προβολή.]]
[μικρογραφία|350x350εσ|Τμήματα της [Έσω καρωτίδα|έσω καρωτίδας, όπως οριοθετούνται σε μαγνητική αγγειογραφία κεφαλής.]]
Η **μαγνητική αγγειογραφία** (αγγ. Magnetic Resonance Angiography ή MRA) είναι μια εξέταση μαγνητικής τομογραφίας που απεικονίζει ειδικά τα αιμοφόρα αγγεία στο σώμα. Χρησιμοποιεί ισχυρούς μαγνήτες και ραδιοκύματα, όπως σε μια συνηθισμένη μαγνητική τομογραφία, αλλά με τεχνικές που βελτιώνουν την ορατότητα των αιμοφόρων αγγείων. Η μαγνητική αγγειογραφία είναι μια μη επεμβατική διαδικασία που δεν περιλαμβάνει έκθεση σε ακτινοβολία.

Σε ορισμένες περιπτώσεις, μια χρωστική ουσία μπορεί να εγχυθεί σε μια φλέβα για να διευκολύνει την ορατότητα των αιμοφόρων αγγείων και της ροής του αίματος. Η μαγνητική αγγειογραφία μπορεί να χρησιμοποιηθεί για την εξέταση των αιμοφόρων αγγείων σε διάφορα μέρη του σώματος, συμπεριλαμβανομένου του κεφαλιού, της καρδιάς, της κοιλιάς, των πνευμόνων, των νεφρών και των ποδιών.

Γενικά, η μέθοδος αυτή χρησιμοποιείται για τον έλεγχο ανευρυσμάτων (εξόγκωμα στο τοίχωμα του αιμοφόρου αγγείου), απόφραξης στις αρτηρίες, θρόμβων αίματος, στένωσης αρτηριών, εύρεσης αιτίας εγκεφαλικού, σημαδιών καρδιακής νόσου, και άλλων προβλημάτων των αιμοφόρων αγγείων.

## Παραπομπές


Κατηγορία:Τεχνολογίες απεικόνισης
Δισκογραφία των Asia

Αυτό το λήμμα παρουσιάζει τη δισκογραφία του βρετανικού progressive rock συγκροτήματος Asia.

## Άλμπουμ

### Άλμπουμ στούντιο

### Ζωντανά άλμπουμ

### Συλλογές άλμπουμ

## EPs

## Singles

Σημειώσεις:

* A ^ – Single που κυκλοφόρησε στην Ιαπωνία.
* C ^ – κυκλοφορεί στο Ηνωμένο Βασίλειο/Ευρώπη.
* D ^ – κυκλοφορεί στην Ευρώπη.

## Μουσικά βίντεο

## Παραπομπές


## Εξωτερικοί σύνδεσμοι

* 

Κατηγορία:Asia (συγκρότημα)
Κομητεία Φαγιέτ (Τζόρτζια)

Η **Κομητεία Φαγιέτ** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 119.194 κάτοικοι. Η διοικητική πρωτεύουσα (*έδρα*) είναι το  Φαγιέτβιλ.

Ονομάστηκε προς τιμήν του Μαρκησίου Ζιλμπέρ ντυ Μοτιέ ντε Λα Φαγιέτ, ο οποίος είχε διαδραματίσει καθοριστικό ρόλο βοηθώντας τον Ηπειρωτικό Στρατό κατά τη διάρκεια της Αμερικανικής Επανάστασης.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 199 τετραγωνικών μιλίων (520 τ.χλμ ) , εκ των οποίων τα 194 τετραγωνικά μίλια (500 τ.χλμ ) είναι στεριά και τα 5,0 τετραγωνικά μίλια (13 τ.χλμ ) (2,5%) καλύπτονται από ύδατα (λίμνες, ποτάμια).
 
### Γειτονικές κομητείες
* Κομητεία Φούλτον – βόρεια
* Κομητεία Κλέιτον – ανατολικά
* Κομητεία Σπάλντινγκ – νότια
* Κομητεία Κόουετα – δυτικά

## Παραπομπές


Κατηγορία:Κομητείες της Τζόρτζια
Κομητεία Φαγιέτ (Ιλινόι)

Η **Κομητεία Φαγιέτ** () είναι κομητεία στην πολιτεία του Ιλινόι των Ηνωμένων Πολιτειών. Κατά την απογραφή του 2020, ο πληθυσμός ήταν 21,488 κάτοικοι. Η διοικητική πρωτεύουσα (*έδρα*) και μεγαλύτερη πόλη είναι η Βαντάλια.

Η κομητεία Φαγιέτ σχηματίστηκε το 1821 από τις κομητείες Μποντ, Κλαρκ και Κρόφορντ. Σύμφωνα με μια πηγή, η κομητεία σχηματίστηκε στις 14 Φεβρουαρίου 1812. Ονομάστηκε προς τιμήν του Μαρκησίου Ζιλμπέρ ντυ Μοτιέ ντε Λα Φαγιέτ, ο οποίος είχε διαδραματίσει καθοριστικό ρόλο βοηθώντας τον Ηπειρωτικό Στρατό κατά τη διάρκεια της Αμερικανικής Επανάστασης.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 725 τετραγωνικών μιλίων (1.880 τ.χλμ ) , εκ των οποίων τα 716 τετραγωνικά μίλια (1.850 τ.χλμ ) είναι στεριά και τα 8,9 τετραγωνικά μίλια (23 τ.χλμ ) (1,2%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Σέλμπι (βορειοανατολικά)
* Κομητεία Έφινγκχαμ (ανατολικά)
* Κομητεία Κλέι (νοτιοανατολικά)
* Κομητεία Μάριον (νότια)
* Κομητεία Κλίντον (νοτιοδυτικά)
* Κομητεία Μποντ (δυτικά)
* Κομητεία Μοντγκόμερι (βορειοδυτικά)

## Παραπομπές


Κατηγορία:Κομητείες του Ιλινόι
Κομητεία Φαγιέτ (Ιντιάνα)

Η **Κομητεία Φαγιέτ** () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 23,398 κάτοικοι. Η διοικητική πρωτεύουσα (*έδρα*) και μεγαλύτερη πόλη είναι το Κόνερσβιλ.

Η κομητεία δημιουργήθηκε το 1818 από τμήματα των κομητειών Γουέιν και Φράνκλιν και μη ενσωματωμένη περιοχή ("Νέα Αγορά"). Ονομάστηκε προς τιμήν του Μαρκησίου Ζιλμπέρ ντυ Μοτιέ ντε Λα Φαγιέτ, ο οποίος είχε διαδραματίσει καθοριστικό ρόλο βοηθώντας τον Ηπειρωτικό Στρατό κατά τη διάρκεια της Αμερικανικής Επανάστασης.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 215,16 τετραγωνικών μιλίων (557,3 τ.χλμ ) , εκ των οποίων 215,01 τετραγωνικά μίλια (556,9 τ.χλμ ) είναι στεριά και 0,15 τετραγωνικά μίλια (0,39 τ.χλμ ) καλύπτονται από ύδατα (λίμνες, ποτάμια).

 
### Γειτονικές κομητείες

* Κομητεία Γουέιν (βορειοανατολικά)
* Κομητεία Γιούνιον (ανατολικά)
* Κομητεία Φράνκλιν (νότια)
* Κομητεία Ρας (δυτικά)
* Κομητεία Χένρι (βορειοδυτικά)

## Παραπομπές


Κατηγορία:Κομητείες της Ιντιάνα
Κομητεία Φαγιέτ (Άιοβα)

Η **Κομητεία Φαγιέτ** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, ο πληθυσμός ήταν 19,509 κάτοικοι. Η διοικητική πρωτεύουσα (*έδρα*) είναι το Γουέστ Γιούνιον.

Ονομάστηκε προς τιμήν του Μαρκησίου Ζιλμπέρ ντυ Μοτιέ ντε Λα Φαγιέτ, ο οποίος είχε διαδραματίσει καθοριστικό ρόλο βοηθώντας τον Ηπειρωτικό Στρατό κατά τη διάρκεια της Αμερικανικής Επανάστασης.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 731 τετραγωνικών μιλίων (1.890 τ.χλμ ) , εκ των οποίων τα 731 τετραγωνικά μίλια (1.890 τ.χλμ ) είναι γη και τα 0,5 τετραγωνικά μίλια (1,3 τ.χλμ ) (0,07%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Γουίνεσικ (βόρεια)
* Κομητεία Αλαμάκι (βορειοανατολικά)
* Κομητεία Κλέιτον (ανατολικά)
* Κομητεία Ντέλαγουερ (νοτιοανατολικά)
* Κομητεία Μπιουκάναν (νότια)
* Κομητεία Μπλακ Χοκ (νοτιοδυτικά)
* Κομητεία Μπρέμερ (δυτικά)
* Κομητεία Τσίκασο (βορειοδυτικά)

## Παραπομπές


Κατηγορία:Κομητείες της Άιοβα
Αιγυπτιακή κουζίνα

[μικρογραφία|[Κόσαρι, ένα από τα παραδοσιακά αιγυπτιακά πιάτα.]]
Η **αιγυπτιακή κουζίνα** είναι μια πλούσια και ποικίλη γαστρονομική παράδοση επηρεασμένη από την πλούσια κοιλάδα και το Δέλτα του Νείλου, με πιάτα που έχουν τις ρίζες τους στη Μέση Ανατολή, στην Αφρική και στη Μεσόγειο. Διαθέτει μια ποικιλία πιάτων όπως κόσαρι, φουλ μενταμές και μολοχία, καθώς και κοινά πιάτα με άλλες κουζίνες όπως φαλάφελ, χούμους και σαουαρμά.

Ένας τύπος επίπεδου ψωμιού, γνωστός ως *έις μπαλαντί* αποτελεί βασικό στοιχείο της αιγυπτιακής κουζίνας, και η τυροκομία στην Αίγυπτο χρονολογείται από την Α' Δυναστεία της Αιγύπτου, με το ντομιάτι να είναι το πιο δημοφιλές είδος τυριού που καταναλώνεται στη χώρα.

Η αιγυπτιακή κουζίνα βασίζεται σε μεγάλο βαθμό στα λαχανικά και στα όσπρια, αλλά μπορεί επίσης να περιλαμβάνει κρέατα, συνήθως κουνέλια και πουλερικά. Το κρέας από αρνί και από  μοσχάρι χρησιμοποιούνται στην αιγυπτιακή κουζίνα, ιδιαίτερα για ψήσιμο στη σχάρα και σε μια ποικιλία από μαγειρευτά και παραδοσιακά πιάτα. Το κρέας κατσίκας και καμήλας τρώγονται επίσης, αλλά δεν είναι τόσο εύκολα διαθέσιμα σε εθνικό επίπεδο. Τα εντόσθια ζώων είναι ένα δημοφιλές φαγητό του δρόμου, που συχνά σερβίρεται σε σάντουιτς. Τα ψάρια και τα θαλασσινά καταναλώνονται ευρέως σε όλη την Αίγυπτο, με παράκτιες περιοχές όπως η Αλεξάνδρεια, το Σουέζ και το Πορτ Σάιντ να είναι ιδιαίτερα γνωστές για την κουζίνα τους με θαλασσινά.

Ένα σημαντικό μέρος της αιγυπτιακής κουζίνας είναι χορτοφαγικό, κυρίως λόγω του γεωγραφικού τοπίου της χώρας και των ιστορικών διατροφικών παραδόσεων. Οι εύφορες όχθες του ποταμού Νείλου χρησιμοποιούνται κυρίως για την καλλιέργεια δημητριακών και όχι για τη βόσκηση ζώων, καθώς η καλλιεργήσιμη γη είναι περιορισμένη και η κτηνοτροφία απαιτεί εκτεταμένους πόρους σε γη, νερό και ζωοτροφές. Οι διατροφικές πρακτικές των Κόπτων Χριστιανών της Αιγύπτου, οι οποίοι τηρούν θρησκευτικούς περιορισμούς που επιβάλλουν μια ουσιαστικά αυστηρά χορτοφαγική διατροφή για παρατεταμένες περιόδους του έτους, συμβάλλουν περαιτέρω στην εξέχουσα θέση των πιάτων χωρίς ζωικά προϊόντα στην αιγυπτιακή κουζίνα.

Το τσάι καταναλώνεται ευρέως στην Αίγυπτο και η μπύρα είναι το πιο δημοφιλές αλκοολούχο ποτό. Ενώ το Ισλάμ είναι η βασική θρησκεία της πλειοψηφίας της Αιγύπτου και οι πιστοί Μουσουλμάνοι τείνουν να αποφεύγουν το αλκοόλ, τα αλκοολούχα ποτά εξακολουθούν να είναι άμεσα διαθέσιμα στη χώρα.

Δημοφιλή επιδόρπια στην Αίγυπτο περιλαμβάνουν τον μπακλάβα, την μπασμπούσα, το κιουνεφέ και το καταΐφι. Τα συνηθισμένα συστατικά στα επιδόρπια είναι οι χουρμάδες, το μέλι και τα αμύγδαλα.

## Δείτε επίσης

* Αραβική κουζίνα
* Μεσογειακή κουζίνα
* Μεσογειακή διατροφή

## Παραπομπές
Κομητεία Φαγιέτ (Κεντάκι)

Η **Κομητεία Φαγιέτ** () είναι κομητεία στην πολιτεία του Κεντάκι των Ηνωμένων Πολιτειών. Κατά την απογραφή του 2020, ο πληθυσμός ήταν 322.570 κάτοικοι, καθιστώντας την τη δεύτερη πιο πυκνοκατοικημένη κομητεία στην πολιτεία. Η διοικητική πρωτεύουσα (*έδρα*) και μεγαλύτερη πόλη είναι το Λέξινγκτον.

Ονομάστηκε προς τιμήν του Μαρκησίου Ζιλμπέρ ντυ Μοτιέ ντε Λα Φαγιέτ, ο οποίος είχε διαδραματίσει καθοριστικό ρόλο βοηθώντας τον Ηπειρωτικό Στρατό κατά τη διάρκεια της Αμερικανικής Επανάστασης.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 286 τετραγωνικών μιλίων (740 τ.χλμ ) , εκ των οποίων τα 284 τετραγωνικά μίλια (740 τ.χλμ ) είναι στεριά και τα 1,9 τετραγωνικά μίλια (4,9 τ.χλμ ) (0,7%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Σκοτ (βόρεια)
* Κομητεία Μπέρμπον (βορειοανατολικά)
* Κομητεία Κλαρκ (ανατολικά)
* Κομητεία Μάντισον (νότια)
* Κομητεία Τζέσαμιν (νότια)
* Κομητεία Γούντφορντ (δυτικά)

## Παραπομπές


Κατηγορία:Κομητείες του Κεντάκι
Κομητεία Φαγιέτ (Πενσυλβάνια)

Η **Κομητεία Φαγιέτ** () είναι κομητεία στην πολιτεία της Πενσυλβάνια των Ηνωμένων Πολιτειών. Κατά την απογραφή του 2020, ο πληθυσμός ήταν 128,804 κάτοικοι. Η διοικητική πρωτεύουσα (*έδρα*) είναι το Γιούνιονταουν.

Η κομητεία δημιουργήθηκε στις 26 Σεπτεμβρίου 1783, από ένα μέρος της κομητείας Γουέστμορλαντ και πήρε το όνομά της από τον Μαρκήσιο Ζιλμπέρ ντυ Μοτιέ ντε Λα Φαγιέτ, ο οποίος είχε διαδραματίσει καθοριστικό ρόλο βοηθώντας τον Ηπειρωτικό Στρατό κατά τη διάρκεια της Αμερικανικής Επανάστασης.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 798 τετραγωνικών μιλίων (2.070 τ.χλμ ) , εκ των οποίων 790 τετραγωνικά μίλια (2.000 τ.χλμ ) είναι γη και 8,0 τετραγωνικά μίλια (21 τ.χλμ ) (1,0%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Γουέστμορλαντ (βόρεια)
* Κομητεία Σόμερσετ (ανατολικά)
* Κομητεία Γκάρετ, Μέριλαντ (νοτιοανατολικά)
* Κομητεία Πρέστον, Δυτική Βιρτζίνια (νότια)
* Κομητεία Μονονγκάλια, Δυτική Βιρτζίνια (νοτιοδυτικά)
* Κομητεία Γκριν (δυτικά)
* Κομητεία Ουάσινγκτον (βορειοδυτικά)

## Παραπομπές


Κατηγορία:Κομητείες της Πενσυλβάνια
Κομητεία Φαγιέτ (Τενεσί)

Η **Κομητεία Φαγιέτ** () είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν  41.990 κάτοικοι.Η διοικητική πρωτεύουσα (*έδρα*) είναι το Σόμερβιλ.

Ονομάστηκε προς τιμήν του Μαρκησίου Ζιλμπέρ ντυ Μοτιέ ντε Λα Φαγιέτ, ο οποίος είχε διαδραματίσει καθοριστικό ρόλο βοηθώντας τον Ηπειρωτικό Στρατό κατά τη διάρκεια της Αμερικανικής Επανάστασης.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 706 τετραγωνικών μιλίων (1.830 τ.χλμ ) , εκ των οποίων τα 705 τετραγωνικά μίλια (1.830 τ.χλμ ) είναι γη και τα 1,5 τετραγωνικά μίλια (3,9 τ.χλμ ) (0,2%) καλύπτονται από ύδατα (λίμνες, ποτάμια). Είναι η τρίτη μεγαλύτερη κομητεία στο Τενεσί σε έκταση.

### Γειτονικές κομητείες

* Κομητεία Χέιγουντ (βόρεια)
* Κομητεία Χάρντεμαν (ανατολικά)
* Κομητεία Μπέντον, Μισισίπι (νοτιοανατολικά)
* Κομητεία Μάρσαλ, Μισισίπι (νότια)
* Κομητεία Σέλμπι (δυτικά)
* Κομητεία Τίπτον (βορειοδυτικά)

## Παραπομπές


Κατηγορία:Κομητείες του Τενεσί
Κομητεία Φαγιέτ (Δυτική Βιρτζίνια)

Η **Κομητεία Φαγιέτ** () είναι κομητεία στην πολιτεία της Δυτικής Βιρτζίνια των Ηνωμένων Πολιτειών. Κατά την απογραφή του 2020, ο πληθυσμός ήταν 40,488 κάτοικοι. Η διοικητική πρωτεύουσα (*έδρα*) είναι το Φαγιέτβιλ.
 
## Ιστορία
Η κομητεία Φαγιέτ—αρχικά κομητεία Φαγιέτ της Βιρτζίνια —δημιουργήθηκε από τη Γενική Συνέλευση της Βιρτζίνια τον Φεβρουάριο του 1831, από τμήματα των κομητειών Γκρίνμπριερ, Κανάουα, Νίκολας και Λόγκαν. Ονομάστηκε προς τιμήν του Μαρκησίου Ζιλμπέρ ντυ Μοτιέ ντε Λα Φαγιέτ, ο οποίος είχε διαδραματίσει καθοριστικό ρόλο βοηθώντας τον Ηπειρωτικό Στρατό κατά τη διάρκεια της Αμερικανικής Επανάστασης.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση  668 τετραγωνικών μιλίων (1.730 τ.χλμ ) , εκ των οποίων τα 662 τετραγωνικά μίλια (1.710 τ.χλμ ) είναι γη και τα 6,8 τετραγωνικά μίλια (18 τ.χλμ ) (1,0%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Νίκολας (βόρεια)
* Κομητεία Γκρίνμπριερ (ανατολικά)
* Κομητεία Σάμμερς (νοτιοανατολικά)
* Κομητεία Ράλεϊ (νότια)
* Κομητεία Κανάουα (δυτικά)

## Παραπομπές


Κατηγορία:Κομητείες της Δυτικής Βιρτζίνια
NGC 4653

Ο **[[Νέος Γενικός Κατάλογος|NGC]] 4653** είναι σπειροειδής γαλαξίας στον αστερισμό Παρθένο. Η ταχύτητά του συγκριτικά με την κοσμική ακτινοβολία υποβάθρου  και κατά συνέπεια ο γαλαξίας αυτός απέχει  εκατομμύρια έτη φωτός, βάσει του νόμου του Χαμπλ. Άλλες μετρήσεις που δεν βασίζονται στη μετατόπιση προς το ερυθρό δίνουν σαφώς εγγύτερη απόσταση, στα  εκατομμύρια έτη φωτός. Τον ανακάλυψε ο αστρονόμος Ουίλιαμ Χέρσελ (William Herschel) στις 11 Απριλίου 1787.

## Ομάδα γαλαξιών
Ο NGC 4653 ανήκει στη μικρή ομάδα γαλαξιών NGC 4642 (ή LDC 913) στην οποία εντάσσονται επίσης οι γαλαξίες NGC 4642 και NGC 4690. Σύμφωνα με μελέτη του 2022 οι NGC 4653 και NGC 4642 φαίνεται πως σχηματίζουν φυσικό ζεύγος ενώ είναι πιθανόν να συγχωνευθούν στο μέλλον.

## Υπερκαινοφανείς
Έχουν παρατηρηθεί τρεις υπερκαινοφανείς στον NGC 4653:
* Ο **SN 1999gk**, τύπου II, στις 15 December 1999.
* Ο **SN 2009ik**, τύπου Ia, στις 22 Αυγούστου 2009.
* Ο **SN 2025mqc**, τύπου Ib, την 31η Μαΐου 2025.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Παρθένος (αστερισμός)
4653
42847
07900
+00-33-006
Καμάρες Νάουσας Πάρου

Οι **Καμάρες** Νάουσας είναι οικισμός στην Πάρο και το Νότιο Αιγαίο.

## Γενικά στοιχεία
Οι Καμάρες βρίσκονται στο βόρειο τμήμα του νησιού και τα παράλιά του, σε υψόμετρο 10 μέτρα. Απέχουν περίπου 6 χιλιόμετρα βορειοανατολικά από το κέντρο της Παροικιάς (ή Χώρας - έδρα και λιμάνι του νησιού) ενώ στα βόρεια τους είναι τα Λιβάδια και βορειοανατολικά η Νάουσα. 

Αναφέρονται επίσημα για πρώτη φορά, ως ξεχωριστός οικισμός το 1908. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Πάρου που υπάγεται στο Δήμο Πάρου ενώ σύμφωνα με την απογραφή 2021 έχει 182 κατοίκους.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Σημείωση
Στο νησί, δίπλα και δυτικά του οικισμού, είναι οι Καμάρες Πάρου.

## Εξωτερικοί σύνδεσμοι

* Παροικιά - Καλάμι - Καμάρες Πάρου - Καμάρες Νάουσας - Νάουσα - Ξιφαρά - Σάντα Μαρία - Αμπελάς

## Παραπομπές


Κατηγορία:Χωριά της περιφερειακής ενότητας Πάρου
Μονή Τροχαλά

Η **Μονή Τροχαλά** ήταν μοναστήρι στην περιοχή του Αγίου Όρους, στην Ελλάδα.

## Ιστορία
Με την ονομασία του να προέρχεται από εκείνη του ιδρυτή του, Ιωακείμ Τροχαλά, το μοναστήρι αναφέρεται εντός εγγράφου χρονολογούμενου από τις αρχές του 11ου αιώνα.

Η τελευταία αναφορά προς αυτό ως ενεργού μοναστηριού χρονολογείται στον 12ο αιώνα. Μετά την παρακμή του μετατράπηκε στο κελί του Αγίου Νικολάου Τροχαλά, που ανήκει σήμερα στη Μονή Βατοπεδίου.

## Δείτε επίσης
* Άγιο Όρος

## Παραπομπές


Κατηγορία:Κατεστραμμένα χριστιανικά μοναστήρια
Κατηγορία:Μονές Αγίου Όρους
Τροχαλα
Ραγιάν Σερκί

Ο **Ματίς Ραγιάν Σερκί** (, Λυών, 17 Αυγούστου 2003) είναι Γάλλος ποδοσφαιριστής αλγερινής καταγωγής που αγωνίζεται ως μέσος στην Μάντσεστερ Σίτι και την εθνική ομάδα της Γαλλίας.

Αφού εκπαιδεύτηκε στις ακαδημίες της Σαιν-Πριέστ και στη συνέχεια της Ολιμπίκ Λυών από την ηλικία των επτά ετών, το 2019 προβιβάστηκε στην πρώτη ομάδα, κάνοντας το ντεμπούτο του στις 19 Οκτωβρίου σε αγώνα της Λιγκ 1 εναντίον της Ντιζόν, περνώντας ως αλλαγή στη θέση του Μαξουέλ Κορνέ στο 83ο λεπτό. Στις 4 Ιανουαρίου 2020, πέτυχε το πρώτο του γκολ με την ανδρική ομάδα ως αλλαγή, σε μια νίκη με 7–0 επί της Μπουρ-αν-Μπρες για το Κύπελλο Γαλλίας και έγινε ο νεότερος παίκτης στην ιστορία της Λυών που σκοράρει με την πρώτη ομάδα, σε ηλικία 16 ετών και 140 ημερών. Στις 18 Ιανουαρίου, είχε συμμετοχή και στα τέσσερα γκολ της Λυών στη νίκη με 4–3 επί της Ναντ, σε άλλο αγώνα του Κυπέλλου Γαλλίας πέτυχε δύο γκολ και μοίρασε δύο ασίστ. Ο αγώνας έληξε ισόπαλος χωρίς τέρματα. Στις 19 Αυγούστου 2020 έγινε ο νεότερος παίκτης που αγωνίστηκε ποτέ σε ημιτελικό του ΟΥΕΦΑ Τσάμπιονς Λιγκ, συμμετέχοντας στον αγώνα ημιτελικών της διοργάνωσης με την ομάδα του, την Ολιμπίκ Λυών, απέναντι στην Μπάγερν Μονάχου, σε ηλικία μόλις 17 ετών και 2 ημερών. Στις 2 Μαΐου 2021, πέτυχε το πρώτο του γκολ στη Λιγκ1 σε μια νίκη με 3–2 επί της Μονακό . Το γκολ του εξασφάλισε τη νίκη για τη Λυών στα τελευταία λεπτά του αγώνα.

Πραγματοποίησε το ντεμπούτο του με την εθνική ομάδα της Γαλλίας στις 5 Ιουνίου 2025, στον ημιτελικό του Πρωταθλήματος Εθνών ΟΥΕΦΑ 2024–25 εναντίον της Ισπανίας. Σκόραρε ένα γκολ και έδωσε μία ασίστ, ωστόσο οι Ισπανοί επικράτησαν με σκορ 5–4.

## Παραπομπές


## Εξωτερικοί σύνδεσμοι
* 
* 

Κατηγορία:Γάλλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γαλλίας Κ16
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές ολυμπιακής ομάδας Γαλλίας
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές ΑΣ Σαιν-Πριέστ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές στους Θερινούς Ολυμπιακούς Αγώνες 2024
Κατηγορία:Ολυμπιονίκες του ποδοσφαίρου
Ντάνι Βίβιαν

Ο **Ντάνι Βίβιαν Μορένο** (Βιτόρια-Γκαστέις, 5 Ιουλίου 1999) είναι Ισπανός επαγγελματίας ποδοσφαιριστής που αγωνίζεται ως κεντρικός αμυντικός στην Αθλέτικ Μπιλμπάο και στην εθνική ομάδα της Ισπανίας.

Γεννημένος στη Βιτόρια-Γκαστέις, Χώρα των Βάσκων, με πατέρα από τη Γαλικία και μητέρα από την Καστίλη, ξεκίνησε από μικρές ομάδες πριν ενταχθεί στη Σαντουτσού το 2015. Το 2016 μεταγράφηκε στην Αθλέτικ Μπιλμπάο, αρχικά για την ομάδα νέων. Έκανε το ντεμπούτο του με τη δεύτερη ομάδα το 2017 και το 2020 υπέγραψε νέο συμβόλαιο και προβιβάστηκε στην πρώτη ομάδα. Ωστόσο, δόθηκε δανεικός στη Μιραντές για τη σεζόν 2020–21, όπου έκανε το επαγγελματικό του ντεμπούτο και καθιερώθηκε ως βασικός. Το 2021 αγωνίστηκε για πρώτη φορά στη Λα Λίγκα με την Αθλέτικ και σύντομα σημείωσε και το πρώτο του γκολ. Τον Φεβρουάριο του 2022 ανανέωσε το συμβόλαιό του και λίγες μέρες μετά σκόραρε σε νίκη επί της Ρεάλ Σοσιεδάδ. Τη σεζόν 2023–24, μαζί με τον Αϊτόρ Παρέδες, αποτέλεσε βασικό αμυντικό δίδυμο και συνέβαλε στην κατάκτηση του Κυπέλλου Ισπανίας, το πρώτο μετά από 40 χρόνια. Τον Ιούνιο του 2024 υπέγραψε νέο συμβόλαιο έως το 2032.

Έκανε την πρώτη του εμφάνιση με την ανεπίσημη εθνική ομάδα της Χώρας των Βάσκων το 2019 και με την εθνική Ισπανίας στις 22 Μαρτίου 2024, σε φιλικό με την Κολομβία. Επιλέχθηκε για το Euro 2024 και αγωνίστηκε βασικός απέναντι στην Αλβανία στις 24 Ιουνίου.

## Παραπομπές

Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Χώρας των Βάσκων
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Ντεπορτίβο Αλαβές
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Ντεπορτίβο Μπασκόνια
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Αθλέτικ Μπιλμπάο Β
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Αθλέτικ Μπιλμπάο
Κατηγορία:Ποδοσφαιριστές Σεγούντα Ντιβιζιόν
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
CH6OSi

Ο μοριακός τύπος **CH<sub>6</sub>OSi**, που αντιστοιχεί σε βαθμό ακορεστότητας 0, μπορεί να αναφέρεται στα ακόλουθα ισομερή:

# Μεθυλοσιλανόλη με ημισυντακτικό τύπο **CH<sub>3</sub>SiH<sub>2</sub>OH**.
# Σιλυλομεθανόλη με ημισυντακτικό τύπο **SiH<sub>3</sub>CH<sub>2</sub>OH**.
# Μεθοξυσιλάνιο με ημισυντακτικό τύπο **CH<sub>3</sub>OSiH<sub>3</sub>**.

Κατηγορία:Αποσαφηνίσεις χημικών τύπων
Κατηγορία:Οργανικές ενώσεις με οξυγόνο
Κατηγορία:Οργανικές ενώσεις με πυρίτιο
Κατηγορία:C1
Κατηγορία:Κορεσμένες ενώσεις
CH7NSi

Ο μοριακός τύπος **CH<sub>7</sub>NSi**, που αντιστοιχεί σε βαθμό ακορεστότητας 0, μπορεί να αναφέρεται στα ακόλουθα ισομερή:

# Μεθυλοσιλαναμίνη με ημισυντακτικό τύπο **CH<sub>3</sub>SiH<sub>2</sub>NH<sub>2</sub>**.
# Σιλυλομεθαναμίνη με ημισυντακτικό τύπο **SiH<sub>3</sub>CH<sub>2</sub>NH<sub>2</sub>**.
# Μεθυλαμινοσιλάνιο με ημισυντακτικό τύπο **CH<sub>3</sub>NHSiH<sub>3</sub>**.

Κατηγορία:Αποσαφηνίσεις χημικών τύπων
Κατηγορία:Οργανικές ενώσεις με άζωτο
Κατηγορία:Οργανικές ενώσεις με πυρίτιο
Κατηγορία:C1
Κατηγορία:Κορεσμένες ενώσεις
Μικρονήσι Πάρου

Το **Μικρονήσι** ή η **Πρεζα** είναι βραχονησίδα των Κυκλάδων στην Πάρο. Βρίσκεται στα νοτιοδυτικά του νησιού, ανατολικά της Αντιπάρου και έχει ψηλότερο σημείο στα 17 μέτρα  Αποτελεί μέρος του μικρού συμπλέγματος Παντερονήσια. Στα βορειοδυτικά του είναι η βραχονησίδα Τούρνα, βορειοανατολικά το ακρωτήριο Μακριά Μύτη της Πάρου και νοτιοανατολικά το Γλαρόμπι. 

Διοικητικά υπάγεται στον Δήμο Πάρου και από το 2001 απογράφεται ως ξεχωριστός οικισμός στο τότε Τοπικό Διαμέρισμα Ναούσης. Σύμφωνα με την απογραφή 2021 δεν έχει κατοίκους, όπως και στις προηγούμενες.

## Παραπομπές


Κατηγορία:Βραχονησίδες της Πάρου
CH8N2Si

Ο μοριακός τύπος **CH<sub>8</sub>N<sub>2</sub>Si**, που αντιστοιχεί σε βαθμό ακορεστότητας 0, μπορεί να αναφέρεται στα ακόλουθα ισομερή:

## Υδραζίνες

# (Μεθυλοσιλυλ)υδραζίνη με ημισυντακτικό τύπο **CH<sub>3</sub>SiH<sub>2</sub>NHNH<sub>2</sub>**.
# (Σιλυλομεθυλ)υδραζίνη με ημισυντακτικό τύπο **SiH<sub>3</sub>CH<sub>2</sub>NHNH<sub>2</sub>**.
# 1-μεθυλο-1-σιλυλυδραζίνη με ημισυντακτικό τύπο **NH<sub>2</sub>N(CH<sub>3</sub>)SiH<sub>3</sub>**.
# 2-μεθυλο-1-σιλυλυδραζίνη με ημισυντακτικό τύπο **CH<sub>3</sub>NHNHSiH<sub>3</sub>**.

## Αμίνες

# Μεθυλοσιλανοδιαμίνη με ημισυντακτικό τύπο **CH<sub>3</sub>SiH(NH<sub>2</sub>)<sub>2</sub>**.
# Αμινομεθυλοσιλαναμίνη με ημισυντακτικό τύπο **H<sub>2</sub>NCH<sub>2</sub>SiH<sub>2</sub>NH<sub>2</sub>**.
# Σιλυλομεθανοδιαμίνη με ημισυντακτικό τύπο **SiH<sub>3</sub>CH(NH<sub>2</sub>)<sub>2</sub>**.
# Μεθυλαμινοσιλαναμίνη με ημισυντακτικό τύπο **CH<sub>3</sub>NHSiH<sub>2</sub>NH<sub>2</sub>**.
# Σιλυλαμινομεθαναμίνη με ημισυντακτικό τύπο **SiH<sub>3</sub>NHCiH<sub>2</sub>NH<sub>2</sub>**.

Κατηγορία:Αποσαφηνίσεις χημικών τύπων
Κατηγορία:Οργανικές ενώσεις με άζωτο
Κατηγορία:Οργανικές ενώσεις με πυρίτιο
Κατηγορία:C1
Κατηγορία:Κορεσμένες ενώσεις
Si2H6O

Ο μοριακός τύπος **Si<sub>2</sub>H<sub>6</sub>O**, που αντιστοιχεί σε βαθμό ακορεστότητας 0, μπορεί να αναφέρεται στα ακόλουθα ισομερή:

# Δισιλανόλη με ημισυντακτικό τύπο **Si<sub>2</sub>H<sub>5</sub>OH**.
# Σιλανοξυσιλάνιο με ημισυντακτικό τύπο **SiH<sub>3</sub>OSiH<sub>3</sub>**.

Κατηγορία:Αποσαφηνίσεις χημικών τύπων
Κατηγορία:Ενώσεις οξυγόνου
Κατηγορία:Ενώσεις πυριτίου
Κατηγορία:Κορεσμένες ενώσεις
Si2H7N

Ο μοριακός τύπος **Si<sub>2</sub>H<sub>7</sub>N**, που αντιστοιχεί σε βαθμό ακορεστότητας 0, μπορεί να αναφέρεται στα ακόλουθα ισομερή:

# Δισιλαναμίνη με ημισυντακτικό τύπο **Si<sub>2</sub>H<sub>5</sub>NH<sub>2</sub>**.
# Σιλυλαμινοσιλάνιο με ημισυντακτικό τύπο **SiH<sub>3</sub>NHSiH<sub>3</sub>**.

Κατηγορία:Αποσαφηνίσεις χημικών τύπων
Κατηγορία:Ανόργανες ενώσεις του αζώτου
Κατηγορία:Ενώσεις πυριτίου
Κατηγορία:Κορεσμένες ενώσεις
SiH3F2N

Ο μοριακός τύπος **SiH<sub>3</sub>F<sub>2</sub>N**, που αντιστοιχεί σε βαθμό ακορεστότητας 0, μπορεί να αναφέρεται στα ακόλουθα ισομερή:

# N,N-διφθοροσιλαναμίνη με ημισυντακτικό τύπο **SiH<sub>3</sub>NF<sub>2</sub>**.
# 1,N-διφθοροσιλαναμίνη με ημισυντακτικό τύπο **FSiH<sub>2</sub>NHF**.
# 1,1-διφθοροσιλαναμίνη με ημισυντακτικό τύπο **SiF<sub>2</sub>NH<sub>2</sub>**.

Κατηγορία:Αποσαφηνίσεις χημικών τύπων
Κατηγορία:Ανόργανες ενώσεις του αζώτου
Κατηγορία:Ανόργανες ενώσεις φθορίου
Κατηγορία:Ενώσεις πυριτίου
Κατηγορία:Κορεσμένες ενώσεις
SiH5FN2

Ο μοριακός τύπος **SiH<sub>5</sub>FN<sub>2</sub>**, που αντιστοιχεί σε βαθμό ακορεστότητας 0, μπορεί να αναφέρεται στα ακόλουθα ισομερή:

# 1-φθορο-1-σιλυλυδραζίνη με ημισυντακτικό τύπο **SiH<sub>3</sub>NFΝΗ<sub>2</sub>**.
# 2-φθορο-1-σιλυλυδραζίνη με ημισυντακτικό τύπο **SiH<sub>3</sub>NHNHF**.
# N-φθοροσιλανοδιαμίνη με ημισυντακτικό τύπο **H<sub>2</sub>NSiH<sub>2</sub>NHF**.
# 1-φθοροσιλανοδιαμίνη με ημισυντακτικό τύπο **FSiH(NH<sub>2</sub>)<sub>2</sub>**.

Κατηγορία:Αποσαφηνίσεις χημικών τύπων
Κατηγορία:Ανόργανες ενώσεις του αζώτου
Κατηγορία:Ανόργανες ενώσεις φθορίου
Κατηγορία:Ενώσεις πυριτίου
Κατηγορία:Κορεσμένες ενώσεις
Νίκη Βόλου (πετοσφαίριση γυναικών)

Το **τμήμα πετοσφαίρισης γυναικών της Νίκης Βόλου** αποτελεί μέρος του Γ.Σ. Νίκη Βόλου. Επίσημο έτος ίδρυσης του γυναικείου τμήματος πετοσφαίρισης του συλλόγου είναι το 1984. Σήμερα το τμήμα πετοσφαίρισης γυναικών της Νίκης διαθέτει τη νομική μορφή ερασιτεχνικού σωματείου. Επίσημη έδρα του αποτελεί το Κλειστό Γυμναστήριο Νέας Ιωνίας Μαγνησίας «Η Σμύρνη», χωρητικότητας 1.500 θεατών.

## Ιστορικό
Το τμήμα της γυναικείας πετοσφαίρισης δημιουργήθηκε επίσημα το 1984 από την Δήμητρα Σταμοπούλου και μερικές νεαρές αθλήτριες. Με προπονητή τον Κώστα Βούλγαρη και τον Φίλιππο Λουρετζή να υποστηρίζει την ομάδα οργανωτικά και οικονομικά, ξεκινά η γυναικεία ομάδα βόλεϊ της Νίκης με τις παρακάτω αθλήτριες: Δήμητρα Σταμοπούλου, Πέπη Μπλάμη, Βασιλική Κουλούρη, Αργυρώ Παπάζογλου, Χαρούλα Γκοντινάκου, Κική Καραγιαννέλου, Κατερίνα Δαμασιώτου, Έφη Δαμασιώτου, Χριστίνα Βουλγαράκη, Χριστίνα Καραδέμητρου και Μαρία Βούλγαρη.

Τον πρώτο Πανθεσσαλικό τίτλο και την πρώτη άνοδο της ομάδας στην Β΄ Εθνική, μετά από μπαράζ στην Βέροια το 1985 πέτυχαν οι αθλήτριες: Μπουμπούκη, Μποϊλή, Αυγερινού, Καζοπίδου, Σταμοπούλου, Κύρκου, Γκόρια, Παπαζέτη, Κοντού, Πέτση, Μαυρομμάτη, Αθανασίου, Μούτου, Μαύρου ενώ προπονητής ήταν ο Κώστας Γιάνναρος.

Κατά τις περιόδους 1985–1988, 1991–1995, 1998–1999 και 2002–2003 η ομάδα αγωνίστηκε στα Πρωταθλήματα της Β΄ Εθνικής Κατηγορίας, ενώ την αγωνιστική περίοδο 2007–2008 η ομάδα αγωνίστηκε για πρώτη φορά στην ιστορία της Α2 Εθνική Κατηγορία Γυναικών.

Οι αθλήτριες που για πρώτη φορά έφεραν την ομάδα στην Α2 Εθνική Κατηγορία ήταν οι: Παππά, Τατάκου, Ε. Κωστάμη, Τριπύλα, Τσιμπουκλή, Καπούλα, Γκουτσιούδη, Αδάμου, Ντάιμου, Καζοπίδου, Φ. Κωστάμη, Κύρκου, Τάσσου, Αφέντου, Ηλιάδη και προπονητές οι Μαρίνος Κουτσουγιάννης με βοηθό την Σοφία Μπουμπούκη.

Όμως η παρουσία της Νίκης στην Α2 Κατηγορία δεν κράτησε πολύ. Την περίοδο 2008–2009 επέστρεψε στο πρωτάθλημα της ΕΣΠΕΚΕΛ και την περίοδο 2009–2010 κατέκτησε το πρωτάθλημα και την άνοδο. Από την αρχή της δεκαετίας του 2010 μέχρι την σεζόν 2024–2025 αγωνίστηκε στην Β΄ Εθνική Κατηγορία.

## Τίτλοι

## Διακεκριμένες αθλήτριες
* 20px Πέπη Μπλάμη
* 20px Θάλεια Κουτρουμανίδου
* 20px Έλσα Κωστάμη
* 20px Φαβιόλα Κωστάμη
* 20px Ελένη Μπουτίνα
* 20px Ευαγγελία Κλειδωνάρη
* 20px Σοφία Στρούγγη
* 20px Ιωάννα Αυγερινού
* 20px Σοφία Μπουμπούκη
* 20px Σοφία Κύρκου
* 20px Στέλλα Μποϊλή
* 20px Όλγα Μπουτίνα
* 20px Μαρία Νικολιάδη
* 20px Φερενίκη Κανταρτζή
* 20px Ασημίνα Σταυρακοπούλου
* 20px Ελένη Παπαζέτη
* 20px Δέσποινα Ντάιμου
* 20px Βασιλική Καζοπίδου
* 20px Μαριάννα Λεφάκη

## Παραπομπές


## Πηγές
* Αγγελική Θανασούλη, *Ένας Αιώνας Νίκη Βόλου 1924-2024*, Εκδόσεις Καρεκλίδη, Βόλος 2025
* Αναστασία Αθανασιάδου - Κυριακή Δανιηλίδου,  *Γυμναστικός Σύλλογος "Η ΝΙΚΗ" από την Ιωνία...στη Νέα Ιωνία*, Πολιτιστική Εστία Μικρασιατών Νέα Ιωνίας Μαγνησίας ΙΩΝΕΣ, Βόλος 2002

## Εξωτερικοί σύνδεσμοι
* 
* 

Πετοσφαιριση Γυναικων
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Κ.ΕΛ.
Automatic Train Protection

Η **Αυτοματοποιημένη Προστασία Αμαξοστοιχιών**, γνωστή με το ακρωνύμιο **ATP** εκ του ***Automatic Train Protection***, είναι ο γενικός όρος για τα συστήματα αυτοματοποιημένης επιτήρησης και προστασίας των τρένων τα οποία ελέγχουν συνεχώς ότι η ταχύτητα μιας αμαξοστοιχίας είναι συμβατή με την επιτρεπόμενη ταχύτητα που ορίζεται από την σηματοδότηση ή άλλες έκτακτες συνθήκες της γραμμής. Εάν η ταχύτητα ξεπερνά την επιτρεπόμενη, γεγονός που μπορεί να προκαλέσει εκτροχιασμό ή υπέρβαση σηματοδότη, το εκάστοτε ATP ενεργοποιεί τα φρένα έκτακτης ανάγκης (ακαριαία πέδη) είτε για να επαναφέρει το τρένο στην προβλεπόμενη ταχύτητα είτε για να το ακινητοποιήσει εντελώς.

Ένα σύστημα αυτόματης προστασίας συρμών είναι απαραίτητο για ταχύτητες μεγαλύτερες των 160 χλμ./ώρα. Η Ελλάδα δεν είχε εγκαταστήσει ποτέ οποιοδήποτε σύστημα αυτοματοποιημένης προστασίας αμαξοστοιχιών, ενώ την τελευταία εικοσαετία γίνονται προσπάθειες για την λειτουργία του ERTMS/ETCS Level 1 στο βασικό δίκτυο Πάτρα - Αθήνα – Θεσσαλονίκη- Ειδομένη/Προμαχώνας (ΠΑΘΕ/Π). Αναμένεται να λειτουργήσει εντός του 2026.

Οι λειτουργίες των συστημάτων ATP μπορούν να ταξινομηθούν σε τρεις ομάδες:

* Λειτουργίες σηματοδότησης του θαλάμου ελέγχου ενός τρένου.
* Λειτουργίες εποπτείας της κίνησης μιας αμαξοστοιχίας.
* Λειτουργίες παρέμβασης έναντι ανθρωπίνων σφαλμάτων ή ξαφνικών τεχνικών αστοχιών.

Στην Ευρώπη υπάρχουν περισσότερα από 40 συστήματα ATP. Το ETCS ουσιαστικά αποτελεί το ATP του ERTMS και τον διάδοχο όλων των υπολοίπων ATP.μικρογραφία|Πίνακας ATP σε συρμό σειράς DR2700 της Διοίκησης Σιδηροδρόμων της Ταϊβάν
μικρογραφία|Ενημέρωση για την αυτοματοποιημένη προστασία των τρένων σε InterCity τρένο της γραμμής Great Western 125
## Δείτε επίσης

* ERTMS - Ευρωπαϊκό Σύστημα Διαχείρισης Σιδηροδρομικής Κυκλοφορίας
** ETCS - Ευρωπαϊκό Σύστημα Ελέγχου Αμαξοστοιχιών
** RMR - Ευρωπαϊκό Σύστημα Κινητής Ραδιοεπικοινωνίας Σιδηροδρόμων
*** GSM-R - Παγκόσμιο Σύστημα Κινητών Επικοινωνιών – Σιδηροδρόμων
*** FRMCS - Μελλοντικό Τηλεπικοινωνιακό Σύστημα Σιδηροδρόμων
**ATO - Automatic Train Operation

* Ευρωπαϊκός Οργανισμός Σιδηροδρόμων (ERA)

## Αναφορές - Πηγές


Κατηγορία:Σιδηρόδρομος
Κατηγορία:Σιδηροδρομικά πρότυπα
Κατηγορία:Ασφάλεια
SiH4O2

Ο μοριακός τύπος **SiH<sub>4</sub>O<sub>2</sub>**, που αντιστοιχεί σε βαθμό ακορεστότητας 0, μπορεί να αναφέρεται στα ακόλουθα ισομερή:

# Υδροϋπεροξυσιλάνιο με ημισυντακτικό τύπο **SiH<sub>3</sub>O<sub>2</sub>H**.
# Σιλανοδιόλη με ημισυντακτικό τύπο **SiH<sub>2</sub>(OH)<sub>2</sub>**.

Κατηγορία:Αποσαφηνίσεις χημικών τύπων
Κατηγορία:Ανόργανες ενώσεις του οξυγόνου
Κατηγορία:Ενώσεις πυριτίου
Κατηγορία:Κορεσμένες ενώσεις
SiH7N3

Ο μοριακός τύπος **SiH<sub>7</sub>N<sub>3</sub>**, που αντιστοιχεί σε βαθμό ακορεστότητας 0, μπορεί να αναφέρεται στα ακόλουθα ισομερή:

# Σιλυλοτριαζάνιο με ημισυντακτικό τύπο **SiH<sub>3</sub>NHNHNH<sub>2</sub>**.
# Αμινοσιλυλυδραζίνη με ημισυντακτικό τύπο **H<sub>2</sub>NSiH<sub>2</sub>NHNH<sub>2</sub>**.
# Σιλανοτριαμίνη με ημισυντακτικό τύπο **SiH<sub>2</sub>(NH<sub>2</sub>)<sub>3</sub>**.

Κατηγορία:Αποσαφηνίσεις χημικών τύπων
Κατηγορία:Ανόργανες ενώσεις του αζώτου
Κατηγορία:Κορεσμένες ενώσεις
SiH6N2O

Ο μοριακός τύπος **SiH<sub>6</sub>N<sub>2</sub>O**, που αντιστοιχεί σε βαθμό ακορεστότητας 0, μπορεί να αναφέρεται στα ακόλουθα ισομερή:

# 1-σιλυλ-1-υδροξυλυδραζίνη με ημισυντακτικό τύπο **SiH<sub>3</sub>N(OH)NH<sub>2</sub>**.
# 2-σιλυλ-1-υδροξυλυδραζίνη με ημισυντακτικό τύπο **SiH<sub>3</sub>NHNHOH**.
# Υδραζινοσιλανόλη με ημισυντακτικό τύπο **HOSiH<sub>2</sub>NHNH<sub>2</sub>**.
# Σιλανοξυυδραζίνη με ημισυντακτικό τύπο **SiH<sub>3</sub>ONHNH<sub>2</sub>**
# N-αμινοξυσιλαναμίνη με ημισυντακτικό τύπο **SiH<sub>3</sub>NHONH<sub>2</sub>**
# Υδροξυλαμινοσιλαναμίνη με ημισυντακτικό τύπο **SiH(NH<sub>2</sub>)NHOH**.
# Διαμινοσιλανόλη με ημισυντακτικό τύπο **HOSiH(NH<sub>2</sub>)<sub>2</sub>**.
# N-αμινοξυσιλαναμίνη με ημισυντακτικό τύπο **SiH<sub>3</sub>NHONH<sub>2</sub>**
# Si-αμινοξυσιλαναμίνη με ημισυντακτικό τύπο **H<sub>2</sub>NSiH<sub>2</sub>ONH<sub>2</sub>**.

Κατηγορία:Αποσαφηνίσεις χημικών τύπων
Κατηγορία:Ανόργανες ενώσεις του αζώτου
Κατηγορία:Ενώσεις οξυγόνου
Κατηγορία:Ενώσεις πυριτίου
Κατηγορία:Κορεσμένες ενώσεις
Κουκουμαυλές Πάρου

Οι **Κουκουμαυλές** ή **Κουκουμαλεύς** είναι οικισμός στην Πάρο και το Νότιο Αιγαίο.

## Γενικά στοιχεία
Οι Κουκουμαυλές βρίσκονται στο δυτικό τμήμα του νησιού και κοντά στα δυτικά παράλιά του, σε υψόμετρο 30 μέτρα. Απέχουν περίπου 4 χιλιόμετρα νοτιοδυτικά από το κέντρο της Παροικιάς (ή Χώρας - έδρα και λιμάνι του νησιού). Απογράφονται επίσημα για πρώτη φορά, ως ξεχωριστός οικισμός το 1961, γραμμένος ως *Κουκουμαλεύς* στην κοινότητα Πάρου. Το 2001 μετονομάστηκαν σε Κουκουμαυλές Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Πάρου που υπάγεται στο Δήμο Πάρου ενώ σύμφωνα με την απογραφή 2021 έχει 115 κατοίκους.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι
* Κτητορική επιγραφή στον Ναό Μεταμορφώσεως Σωτήρος στις Κουκουμαυλές από τον Εθνικό Συσσωρευτή Πολιτιστικού Περιεχομένου.

## Παραπομπές


Κατηγορία:Χωριά της περιφερειακής ενότητας Πάρου
Ιωάννης Γούντβιλ

Ο σερ **Ιωάννης Ι.Λ.**, αγγλ.: *John Woodville Κ.Β.* ( 1445 – 12 Αυγούστου 1469) από τον Οίκο των Γούντβιλ, ήταν ο τρίτος γιος του Ριχάρδου 1ου κόμη του Ρίβερς, και της Ιακωβίνας του Λουξεμβούργου, κόρης του Πέτρου Α΄ κόμη του Σαιν-Πολ. 

## Ο γάμος του
Τον Ιανουάριο του 1465, η αδελφή του Ιωάννη, Ελισάβετ, σύζυγος του βασιλιά Εδουάρδου Δ΄ της Αγγλίας, τον πάντρεψε με την Αικατερίνη Νέβιλ, χήρα δούκισσα του Νόρφολκ, η οποία ήταν θεία του ισχυρού Ριχάρδου Νέβιλ, κόμη του Γουόρικ.  Καθώς η δούκισσα ήταν περίπου 65 ετών εκείνη την εποχή και ο Ιωάννης μόνο 19, ο γάμος θεωρήθηκε από όλους, ιδιαίτερα από τον κόμη του Γουόρικ, ως μία άσεμνη επιδίωξη χρημάτων και εξουσίας από την οικογένεια Γούντβιλ. Ένας χρονικογράφος τον περιέγραψε ως  *maritagium diabolicum*» (διαβολικό γάμο).  Την ίδια χρονιά, ο Ιωάννης χρίστηκε Ιππότης του Λουτρού (Ι.Λ., αγγλ.: Knight of the Bath, K.B.) από τον κουνιάδο του, τον βασιλιά.

## Η εξέγερση του Γουόρικ
Το 1469 ο Ιωάννης και ο πατέρας του συνόδευσαν τον βασιλιά σε μία πορεία προς τα βόρεια, για να καταστείλουν αυτό, που θεωρήθηκε ως μία μικρή εξέγερση που υποστήριζε τον αδελφό του Εδουάρδου Δ΄, τον Γεώργιο δούκα του Κλάρενς, ως τον νόμιμο βασιλιά. Πριν συναντήσουν τους επαναστάτες, τόσο ο δούκας του Κλάρενς όσο και ο κόμης του Γουόρικ ανακοίνωσαν την υποστήριξή τους στην εξέγερση. Όταν ο βασιλιάς συνάντησε τους επαναστάτες, η δύναμη των επαναστατών ήταν πολύ ισχυρότερη από τη δική του. Σε μία διαπραγμάτευση, οι επαναστάτες είπαν στον βασιλιά ότι δεν είχαν κάποια διαμάχη μαζί του, αλλά τον συμβούλεψαν να αποστασιοποιηθεί από τους Γούντβιλ. Μη έχοντας κάποια διάθεση να αντιταχθεί, ο βασιλιάς έδιωξε τη μερίδα των Γούντβιλ.

## Σύλληψη και εκτέλεση
Οι Ιωάννης και ο Ριχάρδος Γούντβιλ πήγαν πρώτα στο σπίτι τους στο Γκράφτον, και από εκεί κατευθύνθηκαν δυτικά προς την Ουαλία. Συνελήφθησαν από τους άνδρες του κόμη του Γουόρικ στη δυτική όχθη του Σέβερν, και μεταφέρθηκαν στο Κόβεντρι στο Γουόρικσιρ. Πριν φύγει από το Καλαί για να υποστηρίξει την εξέγερση, ο κόμης του Γουόρικ είχε δημοσιεύσει ένα μανιφέστο, στο οποίο ανέφερε για τους Γούντβιλ γενικά -τον κόμη του Ρίβερς και τον Ιωάννη Γούντβιλ συγκεκριμένα- ως λόγο καταδίωξής τους, την υποστήριξή τους στον δούκα του Κλάρενς εναντίον του βασιλιά. Η δημοσίευση αυτού του μανιφέστου θεωρήθηκε από τον κόμη του Γουόρικ ότι δικαιολογούσε την εκτέλεση του κόμη του Ρίβερς και του γιου του Ιωάννη. Αποκεφαλίστηκαν στις 12 Αυγούστου στο Κένιλγουορθ, και τα κεφάλια τους τοποθετήθηκαν σε κοντάρια επάνω από τις πύλες του Κόβεντρι. Ο Ιωάννης Γούντβιλ απεβίωσε άτεκνος.

## Πρόγονοι

## Αναφορές

## Πηγές
* *Οι Πρίγκιπες στον Πύργο* της Ελίζαμπεθ Τζένκινς

Κατηγορία:Οικογένεια Γούντβιλ
Κρωτήρι Πάρου

Το **Κρωτήρι** είναι οικισμός του Δήμου Πάρου στο Νότιο Αιγαίο.

## Γενικά στοιχεία
Το Κρωτήρι βρίσκεται προς το βορειοδυτικό τμήμα του νησιού, σε υψόμετρο 33 μέτρα και σε απόσταση μόλις 2 χιλιόμετρα από την Παροικιά. Στην περιοχή είναι το Φωτοβολταϊκό Πάρκο της ΔΕΥΑΠ, δίπλα στις εγκαταστάσεις του Βιολογικού Καθαρισμού Παροικιάς ενώ έχει προγραμματιστεί εργοστάσιο παραγωγής πόσιμου νερού με τη μέθοδο της αντίστροφης όσμωσης, αρχικής δυναμικότητας 2.000m³/ημέρα.

Απογράφεται επίσημα για πρώτη φορά, ως ξεχωριστός οικισμός το 1991 στο Δήμο Πάρου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Πάρου που υπάγεται στο Δήμο Πάρου ενώ σύμφωνα με την απογραφή 2021 έχει 267 κατοίκους.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Πάρου
Ελισάβετ ΦιτςΆλαν, δούκισσα του Νόρφολκ

Η **Ελισάβετ ΦιτςΆλαν**, αγγλ.: *Elizabeth Fitzalan* (8 Ιουλίου 1366 – 8 Ιουλίου 1425)  ήταν Αγγλίδα ευγενής και σύζυγος του Τόμας Μόουμπρεϊ, 1ου δούκα του Νόρφολκ.

## Βιογραφία
Μέσω της μεγαλύτερης κόρης της, λαίδης Μαργαρίτας Μόουμπρεϋ, η Ελισάβετ ήταν πρόγονος των βασιλισσών Άννας Μπολέυν και της Αικατερίνης Χάουαρντ, και των Χάουαρντ, δουκών του Νόρφολκ. Άλλοι αξιοσημείωτοι απόγονοί της περιλαμβάνουν τον Κάρολο Μπράντον, 1ο δούκα του Σάφολκ, τον Τόμας Στάνλεϋ, 1ο κόμη του Ντέρμπϋ, τον σερ Τόμας Γουάιατ, τον νεότερο, και τη λαίδη Τζέιν Γκρέϋ (και από τους δύο γονείς της).

Η λαίδη Ελισάβετ γεννήθηκε στο Ντέρμπισιρ της Αγγλίας, ως κόρη του Ριχάρδου ΦιτςΆλαν 4ου κόμη του Άρουντελ και της πρώτης συζύγου του Ελισάβετ ντε Μπόουιν, κόρης του Γουλιέλμου ντε Μπόουιν 1ου κόμη του Νόρθαμπτον και της Ελισάβετ ντε Μπάντλεσμιρ.

## Οικογένεια
Η Ελισάβετ είχε πέντε συζύγους, και τουλάχιστον επτά παιδιά:

Πρώτος σύζυγος ήταν ο σερ Γουίλιαμ Μόνταγκιου, ο μεγαλύτερος γιος του Γουίλιαμ ντε Μόνταγκιου, 2ου κόμη του Σόλσμπερυ (πριν τον Δεκέμβριο του 1378).

Δεύτερος ο Θωμάς ντε Μόουμπρεϋ 1ος δούκας του Νόρφολκ (1384) και παντρεύτηκαν τον Ιούλιο του 1384 :
* Θωμάς ντε Μόοουμπρεϋ, 4ος κόμης του Νόρφολκ (γενν. 17 Σεπτεμβρίου 1385).
* Μαργαρίτα ντε Μόουμπρεϋ (γενν. 1388), παντρεύτηκε τον σερ Ρόμπερτ Χάουαρντ (1385–1436) του Στόουκ στο Νέυλαντ του Σάφολκ, με τον οποίο απέκτησε τον:
** Ιωάννης Χάουαρντ, 1ο δούκα του Νόρφολκ.
*** Θωμάς Χάουαρντ, 2ος δούκας του Νόρφολκ.
**** Εδμόνδος Χάουαρντ.
***** Αικατερίνη Χάουαρντ, 5η σύζυγος του Ερρίκου Η΄ της Αγγλίας.
**** Ελισάβετ Χάουαρντ, παντρεύτηκε τον Τόμας Μπολέυν 1ο κόμη του Ούίλτσιρ.
***** Άννα Μπολέυν, 2η σύζυγος του Ερρίκου Η΄ της Αγγλίας.
* Ιωάννης ντε Μόουμπρεϋ, 2ος δούκας του Νόρφολκ (γενν. 1392).
* Ισαβέλλα ντε Μόουμπρεϋ (γενν. 1396),  παντρεύτηκε τον Τζέιμς Μπέρκλεϋ, 1ο βαρόνο του Μπέρκλεϋ.
* Ελισάβετ ντε Μόουμπρεϋ (γενν. 1398), η οποία παντρεύτηκε τον Μάικλ ντε λα Πολ, 3ο κόμη του Σάφολκ. 

Τρίτος ο σερ Ρόμπερτ Γκόουσχιλ ή Γκόουσελ του Χόβερινγκχαμ, Νότιγχαμσιρ (απεβ. 21 Ιουλίου 1403),  νυμφεύτηκε πριν από τις 19 Αυγούστου 1401 :
* Ελισάβετ Γκόουσχιλ ή Γκούσελ (γενν. π. 1402),  σύζυγος του σερ Ρόμπερτ Γουίνγκφιλντ του Λέθερινγκχαμ, Σάφολκ (π. 1403–1451),  ήταν οι γονείς του παππού του Τσαρλς Μπράντον, 1ου δούκα του Σάφολκ.
* Ιωάννα Γκόουσχιλ ή Γκόουσελ (γενν. 1409), σύζυγος του Τόμας Στάνλεϋ, 1ου βαρόνου Στάνλεϋ, βασιλιά του Μαν, και γονείς του Τόμας Στάνλεϊ, 1ου κόμη του Ντέρμπυ. Μέσω της κόρης τους Αικατερίνης, είναι πρόγονοι του προέδρου των ΗΠΑ Τζέιμς Μάντισον. 

Τέταρτος ο σερ Τζέραρντ Ούσφλετ, γιος του σερ Τζέραρντ Ούσφλετ (απεβ. 1406), βουλευτής,  νυμφεύτηκε πριν από τις 3 Ιουλίου 1414. 

Η Ελισάβετ απεβίωσε στις 8 Ιουλίου 1425 στο Γουίγκχιλ του Γιόρκσιρ, και τάφηκε με τον 3ο σύζυγό της στην εκκλησία του Αγίου Μιχαήλ στο Χόβερινγκχαμ του Νότιγχαμσιρ.

## Εξωτερικοί σύνδεσμοι
* Εκχώρηση Dower #306, με ημερομηνία 1400.

## Αναφορές

Κατηγορία:Οικογένεια ΦιτςΆλαν
Σαν Μπερναρντίνο (Καλιφόρνια)

Το **Σαν Μπερναρντίνο** (αγγλικά: San Bernardino) είναι πόλη και έδρα της κομητείας Σαν Μπερναρντίνο, στην Καλιφόρνια των Ηνωμένων Πολιτειών. Βρίσκεται στην περιοχή Ίνλαντ Έμπαϊερ της Νότιας Καλιφόρνιας και σύμφωνα με την απογραφή του 2020 είχε πληθυσμό 222.101 κατοίκους, γεγονός που την καθιστά την 18η πολυπληθέστερη πόλη στην Καλιφόρνια. Το Σαν Μπερναρντίνο αποτελεί το οικονομικό, πολιτιστικό και πολιτικό κέντρο της Κοιλάδας Σαν Μπερναρντίνο και της περιοχής Ίνλαντ Έμπαϊερ. Οι κυβερνήσεις του Ελ Σαλβαδόρ, της Γουατεμάλας και του Μεξικού έχουν ιδρύσει τα μοναδικά προξενεία της μητροπολιτικής περιοχής στο κέντρο της πόλης. Επιπλέον, το Σαν Μπερναρντίνο λειτουργεί ως κεντρική πόλη της τρίτης μεγαλύτερης μητροπολιτικής περιοχής στην Καλιφόρνια (μετά το Λος Άντζελες και το Σαν Φρανσίσκο) και της 12ης μεγαλύτερης στις Ηνωμένες Πολιτείες· της μητροπολιτικής περιοχής Σαν Μπερναρντίνο–Ρίβερσαϊντ (MSA). Επίσης, η Πανεπιστημιούπολη της πόλης λειτουργεί ως φοιτητική περιοχή, καθώς αποτελεί την έδρα του Πολιτειακού Πανεπιστημίου της Καλιφόρνιας, Σαν Μπερναρντίνο.

Η πόλη ονομάστηκε έτσι το 1810, όταν ο Ισπανός ιερέας Φρανσίσκο Ντουμέτζ ηγήθηκε μιας εξερεύνησης στην περιοχή. Το 1839, η μεξικανική κυβέρνηση παραχώρησε στον Ισπανοκαλιφορνέζο ραντσέρο Χοσέ δελ Κάρμεν Λούγο το δικαίωμα εγκατάστασης στην περιοχή, κάτι που επίσημα πραγματοποιήθηκε όταν του απονεμήθηκε το Ράντσο Σαν Μπερναρντίνο το 1842. Μετά την Αμερικανική Κατάκτηση της Καλιφόρνιας, η κοινότητα του ράντσου ενσωματώθηκε ως πόλη το 1854. Η πόλη αναπτύχθηκε σημαντικά στα τέλη του 19ου αιώνα ως εμπορικό κέντρο στη διασταύρωση μεταξύ Νότιας Καλιφόρνιας και Νοτιοδυτικών Ηνωμένων Πολιτειών.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Καλιφόρνια
Κατηγορία:Έδρες κομητειών της Καλιφόρνια
Μαρία της Γαλικίας

Η **Μαρία της Γαλικίας**. πολων.: *Maria halicki* (πριν από το 1293 - 11 Ιανουαρίου 1341) από τον Οίκο του Ρούρικ ήταν πριγκίπισσα της Γαλικίας-Βολυνίας (Ρουθηνίας).   Ήταν αδελφή του Λεβ Β΄ της Γαλικίας-Βολυνίας και του Αντρέι της Γαλικίας-Βολυνίας, κόρη του Γιούρι Α΄ της Γαλικίας-Βολυνίας και της 2ης συζύγου του, Ευφημίας της Κουγιάβια (απεβ. το 1308).  Βοήθησε τον γιο της, βασιλιά Μπολέσλαφ-Γιούρι Β΄ της Γαλικίας-Βολυνίας, να κυβερνήσει τη Γαλικία-Βολυνία. 

Το 1323 οι αδελφοί της, Ανδρέας της Γαλικίας & Βολυνίας, και Λεβ Β΄ του Λουτσκ, σκοτώθηκαν, και αυτή και η ανιψιά της, Ευφημία κληρονόμος του Λουτσκ, κληρονόμησαν τα εδάφη. Ο παππούς της Λέβ Α΄, ήταν βασιλιάς της Γαλικίας-Βολυνίας από το 1269 έως το 1301 και μετέφερε την πρωτεύουσά του από το Γκάλιχ (Χάλιτς) στη νεοσύστατη πόλη Λβιβ (Λβόβ, Λέμπεργκ). Αυτή έζησε (πριν από το 1293 - 1341).

Η μητέρα της Ευφημία της Κουγιάβια, ήταν κόρη του Καζίμιρ Α΄ των Πιάστ δούκα της Κουγιάβια. 

## Οικογένεια
Πριν από το 1310 αυτή παντρεύτηκε τον Τρόιντεν Α΄ των Πιάστ δούκα της Μαζοβίας, με τον οποίο απέκτησε τέσσερα παιδιά:
* Ευφημία (1310 - μετά το 1373) παντρεύτηκε τον Καζίμιρ Α΄ των Πιάστ-Τσέσυν δούκα του Τσέσυν και απέκτησε παιδιά.
* Μπολέσλαφ-Γιούρι Β΄ (1308 - 7 Απριλίου 1340), έγινε βασιλιάς της Γαλικίας-Βολυνίας.
* Σιεμόβιτ Γ΄ (π. 1320 - 16 Ιουνίου 1381), δούκας της Mαζοβίας.
* Καζίμιρ (1314 - 26 Νοεμβρίου 1355), πρίγκιπας του Τσιεχάνουφ (Ciechanów) και της Βαρσοβίας

## Αναφορές

Κατηγορία:Ρουρικίδες